Mitake (Gifu). Yaponiyadagi Gifu prefekturasining Kani tumanida joylashgan shaharchadir. 2019-yil 1-yanvar holatiga koʻra, shaharda 18363 nafar aholi 7348 ta xonadonda istiqomat qilgan va aholi zichligi 1 km2 ga 330 kishidan toʻgʻri kelgan. Shaharning umumiy maydoni 56,69 kvadrat kilometr (21,89 mi²) ni tashkil etadi. Geografiyasi. Mitake Gifu prefekturasining janubi-markazidagi Nobi tekisligining chekkasida joylashgan. Shahar boʻylab Kiso daryosi oqib oʻtadi. Iqlimi. Shahar iqlimi issiq va nam yoz hamda yumshoq qish bilan tavsiflanadi (Köppen iqlim tasnifi "Cfa"). Mitakeda oʻrtacha yillik harorat 14,9 °C ni tashkil etadi. Yillik oʻrtacha yogʻin miqdori 1986 mm boʻlib, sentyabr esa eng nam oy hisoblanadi. Avgustda eng yuqori harorat 27,5 °C, eng past harorati esa yanvarda, 3,0 °C atrofida Demografiyasi. Yaponiya aholini roʻyxatga olish maʼlumotlariga koʻra, Mitake aholisi soni 2000-yilda eng yuqori choʻqqiga chiqqan va shundan beri bir oz kamaygan. Tarixi. Mitake atrofidagi hudud Mino viloyatining bir qismi boʻlgan. Edo davrida Fushimi-juku va Mitake-juku Edoni Kioto bilan bogʻlaydigan Nakasendo shossesida post stansiyalari sifatida gullab-yashnadi. Meiji restavratsiyasidan keyingi kadastr islohotlari davomida hudud Gifu prefekturasining Kani tumani tarkibida tashkil etildi. Mitake shahri 1889-yilda zamonaviy munitsipalitetlar tizimining oʻrnatilishi bilan tashkil etilgan. 1955-yil 1-fevralda Mitake qoʻshni Fushimi va Naka shaharlarini shuningdek, Kaminogo qishlogʻini oʻzlashtirdi. Iqtisodiyoti. Mitake bir vaqtlar qoʻngʻir koʻmirning asosiy ishlab chiqaruvchi markazi boʻlgan, 1947-yilda eng yuqori choʻqqisiga yetgan davrlarda 100 dan ortiq koʻmir konlari ishlagan va mamlakat mahsulotning chorak qismidan koʻprogʻini ishlab chiqargan; ammo 1968-yilga kelib oxirgi konlar ham yopilgan. Hozir shaharchada yerning cho‘kishi tobora kuchayib borayotganligi asosiy muammo hisoblanadi. Taʼlim tizimi. Mitakeda uchta davlat boshlangʻich maktabi va shahar hukumati tomonidan boshqariladigan uchta davlat oʻrta maktabi hamda qoʻshni Kani shahrida joylashgan bitta davlat oʻrta maktabi faoliyat yuritadi. Shuningdek shaharda Gifu prefekturasi taʼlim kengashi tomonidan boshqariladigan ikkita davlat yuqori sinf maktabi ham mavjud. Transport. Magistral yoʻl. Shahar hech qanday milliy avtomagistrallarda joylashgan emas.